Manifestum sit omnibus presentem cartam inspicientibus quod Bartholomeus capellanus de Sarrenniaco dedit et concessit Petro, Stephano, Roberto filiis suis quidquid habebat apud Sarrenniacum in uineis, pratis, terris et domibus, propter hoc quod pro remedio anime sue dare disponet. Et hoc laudauerunt fratres predicti Bartholomei, scilicet Galterus, Stephanus, Henricus, si quid iuris in hiis habebant. Hoc idem ego Alexander laudaui et concessi. Et ut ratum haberet presentem cartam sigillo meo confirmaui. Huius rei testes sunt Harduinus, Milo, Huguo milites et fratres Regnaudus de Monbar, miles, Huguo de Sarrenniaco et multi alii.